Patricia Cornwell

I Patricia Cornwell (míbait yang Patricia Carroll Daniels; 9 ya ing Junio 1956) métung yang Americanang talasúlat dikil king crimen. Kabalítan ya karéng kayang novelang best-selling nung nú ya taúan ing medical examiner a i Kay Scarpetta, nung nú ing méging inspiracion ing serie da réng pámakamaté king Richmond, Virginia, nung nú la milyári déng kéraklan karéng istoria. Kapansing-pansing la réng kayang istoria king pámagtútuk da king forensic science, a mig-influencia karéng programa king television a tungkul king óbrá da réng policia. Inumpisán né múring Cornwell ing pámanialungsung karéng pámakamaté nang Jack the Ripper. Maygit nóng dinálan a miliun déng mísalí karéng librú  na.